HMPRO ซึมลงเรื่อยๆ
ถ้าต้องการวิเคราะห์ถึงโอกาสที่จะทำให้หุ้น HMPRO ปรับตัวขึ้นไปยืนเหนือ 10 บาท คงต้องย้อนดูตารางข้อมูลสำคัญทางการเงินประกอบการลงทุน เพราะข้อมูลด้านล่างบอกให้รู้ว่าราคาหุ้นยังมีอัพไซด์เยอะขนาดไหน?
26 เม.ย. 2558

สภาแมงเม่า: ดร.สมชาย
 
คุณประจิน จากบางกรวย กรุงเทพฯ พูดถึงสถานการณ์ของหุ้น HMPRO หรือ บริษัท โฮม โปรดักส์ เซ็นเตอร์ จำกัด (มหาชน) ในช่วงที่ผ่านมาไม่ค่อยจะสู้ดีสักเท่าไหร่ แถมมีแรงเทขายทยอยออกมาเป็นระยะ จนมองไม่มีโอกาสที่หุ้นจะวิ่งกลับขึ้นไปยืนเหนือ 10 บาท ทั้งที่ช่วงต้นปี 57 ราคาหุ้นปรับตัวขึ้นอย่างต่อเนื่อง แต่สุดท้ายก็ขึ้นไปยืนได้แค่ระดับ 9 บาทในช่วงไตรมาส 3
พอหลังจากนั้นราคาหุ้นก็ปรับตัวลงมาตลอด จึงอยากให้อาจารย์ช่วยวิเคราะห์ถึงสาเหตุที่ทำให้ดัชนีไม่สามารถขึ้นไปแรงๆ เหมือนก่อนหน้านี้ ส่วนหนึ่งเป็นผลมาจากนโยบายจ่ายหุ้นปันผลหรือเปล่า เพราะได้ยินว่า วิธีการดังกล่าวทำให้หุ้นมีน้ำหนักตัวเยอะขึ้น ส่งผลให้การขึ้นแต่ละรอบเต็มไปด้วยความยากลำบาก ซึ่งเป็นผลมาจากตัวหารกำไรมีมากขึ้นจริงไหมครับ
ถ้าต้องการวิเคราะห์ถึงโอกาสที่จะทำให้หุ้น HMPRO หรือ บริษัท โฮม โปรดักส์ เซ็นเตอร์ จำกัด (มหาชน) ปรับตัวขึ้นไปยืนเหนือ 10 บาท คงต้องย้อนดูตารางข้อมูลสำคัญทางการเงินด้านล่างประกอบการลงทุน เพราะข้อมูลด้านล่างบอกให้รู้ว่าราคาหุ้นยังมีอัพไซด์เยอะขนาดไหน?
 
(หน่วย: ล้านบาท)
 
ถึงกระนั้นอย่าลืมว่า การลงทุนในตลาดหุ้นมักตั้งอยู่บนความคาดหวัง ทำให้ราคาหุ้น HMPRO ยังทรงตัวอยู่ในระดับสูง เพราะคนส่วนใหญ่ยังเชื่อว่า ตัวเลขรายได้และกำไรในอนาคตจะเติบโตอย่างแข็งแกร่ง ส่งผลให้นักลงทุนกลุ่มต่างๆ ทยอยเก็บหุ้นเมื่ออ่อนตัวลงมา
ตรงนี้คือข้อมูลที่ทำให้รู้ว่า นักลงทุนมั่นใจในศักยภาพของบริษัท และเมื่อมองถึงแผนการเติบโตด้วยการขยายสาขาอย่างต่อเนื่องทุกปี ทำให้ราคาหุ้นยังมีโอกาสทะยานขึ้นไปอีก และยังเป็นหุ้นที่นักวิเคราะห์แนะนำให้นักลงทุนซื้อเป็นประจำเมื่อเข้าสู่ฤดูกาลจ่ายเงินปันผล (เป็นหุ้น และเงินสด)
สิ่งที่ต้องคิดต่อมาก็คือ เมื่อบริษัทตัดสินใจจ่ายปันผลเป็นหุ้น มักจะทำให้การทะยานขึ้นของหุ้นยากลำบากกว่าเดิม ซึ่งเป็นผลมาจากตัวหารมีปริมาณเยอะขึ้น โอกาสที่หุ้นจะวิ่งกลับขึ้นไปยืนแถว 9 บาทก็ไม่ง่ายสักเท่าไหร่ โดยเห็นได้จากตั้งแต่ต้นปี 58 ราคาหุ้นอ่อนตัวลงอย่างต่อเนื่อง
อาจารย์ถึงบอกได้แค่ว่า จังหวะนี้เล่นเหนื่อยมากๆ ครับ